Ifølge tolver-sjiismen forsøkte Hasan al-ʿAskarī såvidt mulig å skjule det faktum at han hadde en sønn, på grunn av den harde ʿabbāsidiske forfølgelse. Derfor var det kun noen få utvalgte tilhengere som fikk lov til å møte al-Mahdī. Og det er også av samme grunn at al-Mahdī gikk i okkultasjon umiddelbart etter sin fars død i 873-74. Denne okkultasjon ble kalt Den Lille Okkultasjon ( eller ). I denne perioden drev Muhammad al-Mahdī sin funksjon som imām via talsmenn. Det var igjennom disse talsmenn at imāmen holdt kontakt med sine tilhengere og omverdenen. Da den siste talsmann gikk bort i 941, ble dette begynnelsen på den endelige og Store Okkultasjon (), som ifølge tolver-sjiitene vil fortsette inntil den tolvte imāms tilbakevenden til Dommedagen.